Diedre

## Diedre, Vægternes Hånd

### Tidligt liv

Født Diedre Osire i landet Vesex øst for de grædende flode. Hendes forældre var Zylnos og Isnoa, begge mennesker med tilhørsforhold til deres gud.

Præget af guderne, det var hvad man sagde om Diedre. Smuk, talentfuld og omsorgsfuld, Diedre trænede som ung i magiens kunstner og fandt snart en guddommelig energi inde i hende selv.

Hun nåede en alder af 31 før Ondskaben blev løssluppet. Det var her at Diedre mødte gruppen som senere ville blive kendt som De Fjerne Fire.

### Kampen mod Ondskaben

Sammen med Piet, Leverne og Astapor kæmpede Diedre mod Ondskaben i dens kampagne igennem verdenen. Gruppen blev snart døbt De Fjerne Fire af verdens befolkning og de rejste rundt for at besejre Ondskaben hvorend den måtte dukke op. De havde stor success i kampen mod Ondskaben i fjerne byer, men ved slaget om "Sterling" mistede gruppen druiden Leverne.

Trods tabet af deres tætte ven fortsatte gruppen med at bekæmpe Ondskaben.

### Elteria

Trods deres bedste forsøg kunne gruppen ikke modstå mørket. Uden Leverne til at støtte dem mistede gruppens langsomt deres morale og snart faldt Piet også.

Det var i Elteria at de resterende medlemmer mødte troldmanden Villavix. Han var kommet på en plan som gruppen endnu ikke havde forstået vigtigheden af. Elteria skulle flyttes til en anden dimension udenfor tid og sted. Et sted hvor Ondskaben ikke kunne komme et sted hvor de kunne være i sikkerhed. Hvertfald indtil de fandt en plan.

En by udenfor tid og sted har ikke samme begrænsninger som ting i den materialistike dimenssion. Alt kan ændres. Sammen med Villavix arbejde Astapor og Diedre på hvad de i sidste ende kaldte "Kyber krystaller", nøgler og redskaber som kunne skabe og ændre efter hvad byen behøvede.

### Planen

Trods sikkerheden i byen var den ubrugelig. Indbyggerne og menneskerne var kun så mange som der var. Selv med de nyfødte ville byen snart ligge øde hen. De vidste, at mens de sad og formulerede planer i Elteria, forsvandt verdenen udenfor.

Villavix havde, i første omgang, søgt et legendarisk redskab som kunne gøre tiden om, men dette redskab havde ikke været muligt at fremskaffe. I stedet havde han tvunget Elteria ud af ligningen... Men både Diedre og Astapor havde igennem deres rejser igennem verdenen lært om redskabet og fundet dets lokation.

De tre forsvandt snart fra Elteria i håbet om at finde redskabet for at redde verdenen.

### Et håb om en ny start

De havde fundet redskabet, alt kunne blive som det engang var. Redskabet havde, ifølge teksterne, evnen til at spole tiden tilbage.

Astapor og Villavax ville forsøge at bruge det. Det krævede én person af magi og ét offer at bruge. Diedre forsvandt tilbage til byen Elteria, hvis planen skulle fejle.

Planen virkede - Eller lod til at virke. Diedre selv opdagede ingen forandringer, Elteria var ikke påvirket. Hun ventede tre dage, som aftalt og da hun vendte tilbage til verdenen så hun, at verdenen var forandret.

De sorte sletter, døde træer og lugten af død var erstattet af frodige skove, lugten af græs og dyreliv. Hun fandt sig selv på en vej og for første gang længe var hun glad. De havde besejret Ondskaben.

### Opdagelsen

Elteria ville forblive byen udenfor tid og sted. Dens magi, åbenbart evig. Befolkningen levede som den altid havde gjort, men dens befolkning faldt stille, som forventet. Diedre besøgte den nogle gange, men kampen mod Ondskaben havde gjort hende kynisk og kold. På trods af sin sejr var der stadigvæk et hul i hendes hjerte som kun kunne fyldes af hendes venner.

Men intet varer evigt. 31 år senere og Ondskaben viste sig igen. Seglet var brudt, men noget var anderledes. Før havde Ondskaben manifesteret sig som dæmoner, men denne gang var det udøde. Diedre var forpint. Trods opdagelsen af redskabet og trods de mange ofre hende og hendes venner havde gjort, så havde det ikke ændret spor.

Rygterne spredte sig gennem landene, en gruppe der blev kaldt "De Fantastiske Fem" nedkæmpede de udøde i verdenen, Diedre var fast besluttet på at hjælpe disse eventyrer til at nedkæmpe Ondskaben.

### Ét forsøg mere

Diedre og "De Fantastiske Fem" kæmpede med ånd og heltemod, men langsomt faldt de, som Diedre og hendes gruppe havde. De fandt redskabet påny og igen blev Diedre tilbage for at sikre, at fremtiden ikke ville gentage sig.

Endnu en gang vendte verdenen tilbage som den var, kun Diedre og Elterias befolkning var som før. Kun de kendte til rædslerne der var i vente.

Det varede igen 31 år før Ondskaben vendte tilbage. Diedre opdagde den nye gruppe og igen kæmpede de mod Ondskaben. Efter hvert medlem faldt fandt Diedre, at hun blev mere kynisk. Beboerne i Elteria var få og hurtigt forsvindende.

Diedre skabte i denne periode et magisk redskab som hun kaldte et Sjælebånd, et redskab til at hjælpe hende med hurtigere at finde personen som var skyld i at Ondskaben slap fri.

### Vægterne

Historien kunne ikke ændres ved at spole den tilbage. Dette blev klart. Hvis ikke Ondskaben kunne bekæmpes kunne den måske forebygges. 31 år. Det tog 31 år fra at verdenen var blevet spolet tilbage til Ondskaben igen ville vise sig.

Den tid brugte Diedre på at skabe Vægterne, en gruppe af specielt udvalgte soldater der enten ville dræbe eller fange dem som kunne komme til at bryde seglet og lukke Ondskaben ud. Dem der blev fanget blev sendt til Elteria, en skal af den by den engang var... og det er her historien starter.